15 सितंबर से शुरू हो रहे एशिया कप के लिए टीम इंडिया के चुनाव में सबसे बड़ा मसला हो सकता है वह है विकेटकीपर की पोजिशन. टेस्ट क्रिकेट के संन्यास ले चुके एम धोनी का तो टीम में आना तय है लेकिन दूसरे विकेटकीपर बल्लेबाज के तौर पर ऋषभ पंत दिनेश कार्तिक की पोजिशन पर खतरा बन सकते हैं. मुंबई मिरर की खबर के मुताबिक टेस्ट टीम की प्लेइंग इलेवन में कार्तिक जगह ले चुके ऋषभ पंत को वनडे टीम में भी जगह देने पर सेलेक्टर्स गंभीरता से विचार कर रहे हैं. हालांकि लिमिटेड ओवर क्रिकेट में कार्तिक का प्रदर्शन खराब नहीं रहा है.